চলতি মৌসুমে চলনবিলে প্রায় পাঁচ হাজার হেক্টর জমিতে শশা ও ক্ষীরার আবাদ হয়েছে। আশানুরূপ ফলন ও বাজারমূল্য ভাল পাওয়ায় ক্ষীরা চাষিরা খুশি। জমি থেকে তুলে প্রতি মণ ক্ষীরা কৃষকরা পাঁচ থেকে ছয়শ টাকা দরে বিক্রি করছেন। ক্ষীরা  চাষে প্রতি বিঘা জমিতে চার থেকে পাঁচ হাজার টাকা খরচ হয়েছে। তেল, সার, কীটনাশকের দাম কম থাকায় এবার উত্পাদন খরচও কম। তাড়াশে সান্ডা গ্রামের কৃষক আবুল হাসান জানান, এ বছর ক্ষীরার দাম বেশি অন্যদিকে উত্পাদন খরচ কম। এক বিঘা জমি লিজ নিয়ে ক্ষীরার আবাদ করে পাঁচ হাজার টাকা জমির মালিককে দিয়ে এ পর্যন্ত নয় হাজার টাকা খরচ হয়েছে। বিক্রি করেছি ১৮ হাজার টাকা এবং আরো ২০ হাজার টাকার ক্ষীরা বিক্রি করতে পারব।